**Voľby do rady školy – zástupca za rodičov ZŠ**

 **20.09.2022 o 17,00 hod. v priestoroch ZŠ**

**Postup členov rady školy za rodičov:**

1. **Riaditeľka ZŠ s MŠ Šúrovce prijíma:**
* Kandidátov za ZŠ do 20. septembra 2022 do 14,00 hod.
* Kandidát predloží do 20. septembra riaditeľke ZŠ s MŠ osobne písomné vyjadrenie súhlasu kandidáta (v prílohe).
* Kandidáta na voleného člena Rady školy môže po jeho súhlase navrhnúť ktorýkoľvek z voličov.
1. **Dňa 20.09.2022 riaditeľka školy predloží volebnej komisii:**
* informáciu/ zoznam navrhovaných kandidátov.
1. **Podmienky priamej voľby:**
* Dňa 20.09.2022 riaditeľka školy otvorí volebný proces za prítomnosti zapisovateľa,  členov volebnej komisie a ostatných oprávnených voličov, všetkých rodičov a oboznámi prítomných o jeho priebehu, následne sa voliči odoberú na miesto na to určené, kde vykonajú volebný akt,
* voľby do Rady školy sa uskutočnia za prítomnosti nadpolovičnej väčšiny oprávnených voličov, ak sa nezúčastní nadpolovičná väčšina oprávnených voličov, riaditeľ školy vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny  nevyžaduje,
* volebná komisia overí, na základe prezenčnej listiny, počet nadpolovičnej väčšiny oprávnených voličov,
* **predmetný zoznam kandidátov bude prístupný pri vstupe do základnej školy,** voľby sa uskutočnia tajným hlasovaním,
* platný hlasovací lístok zástupcov rodičov **ZŠ** je ten, na ktorom **rodič zakrúžkuje  poradové číslo   najviac  jedného uchádzača zo zoznamu kandidátov**, ktorý so svojou kandidatúrou súhlasil,
* do Rady školy je zvolený vo voľbách za člena  ten zástupca rodičov základnej školy , ktorý vo voľbách získal najvyšší počet hlasov oprávnených voličov,
* volič sa zapíše do prezenčnej listiny,
* volič vloží hlasovací lístok do volebnej urny za prítomnosti členov volebnej komisie,
* po skončení volieb volebná komisia zhromaždí všetky hlasovacie lístky a po spracovaní volieb vyhlási ich výsledky prostredníctvom webovej stránky školy,
* víťazom sú kandidáti podľa poradia od najvyššieho počtu hlasov, ak nastane rovnosť hlasov, o víťazovi  sa rozhodne žrebovaním (§ 1 ods. 9 vyhlášky MŠ SR č. 291/2004 Z. z.),
* riaditeľ  školy  v spolupráci s volebnou komisiou zabezpečí vyhotovenie zápisnice z volieb za prítomnosti jej overovateľov.

 V Šúrovciach, 8. septembra 2022 Mgr. Alena Susková

 riaditeľka školy